টেস্ট থেকে অবসর নেওয়ার পরে কেটে গিয়েছে দীর্ঘ সময়। ওয়ানডে ও টি২০-তেও অধিনায়ক নন। তবু মহেন্দ্র সিংহ ধোনি প্রতি মুহূর্তেই বুঝিয়ে দেন কেন তিনি থাকা মানেই কোহলির কাছে তা বাড়তি স্বস্তির কারণ। টেস্ট সিরিজ হারের পরে শুরু হয়েছে ৬ ম্যাচের ওয়ানডে সিরিজ। কিংসমিড স্টেডিয়ামে প্রথম ম্যাচে ফিল্ড করতে নেমেই ধোনি আবার দেখালেন কেন তিনি কিংবদন্তি।
অধিনায়ক কোহলিকে সাহায্যের হাত বাড়িয়ে দেওয়ার পাশাপাশি এ দিন ভারত ফিল্ড করার সময়ে উইকেটের পিছন থেকে নাগাড়ে সাহায্য করে গেলেন দুই ভারতীয় স্পিনার কুলদীপ যাদব ও যুজুবেন্দ্র চহ্বলকে। দুই স্পিনারই এই প্রথম খেলতে নেমেছেন এই দেশে। পিচ ও পরিবেশ অচেনা। সেটা বুঝেই হয়তো বাড়তি মনোযোগ দিলেন দু’জনের প্রতি। বার বার কথা বললেন। বুঝিয়ে দিলেন কোথায় বল করতে হবে। ফিল্ড প্লেসিং নিয়েও আলোচনা করলেন।

MS Dhoni leads from behind the stumps once again. #SAvIND #SAvsIND pic.twitter.com/pExcwlUe81
— Khurram Siddiquee (@iamkhurram12) February 1, 2018

এমনকী, উইকেটের পিছন থেকে ইশারাও করলেন কোথায় বল ফেলতে হবে।

এই বিষয়ে অন্যান্য খবর

ধোনির স্ত্রী হতে পারতেন দীপিকা! বাধ সেধেছিলেন আর এক তারকা ক্রিকেটার


এই দলের অধিনায়ক বিরাট কোহলি হতে পারেন। কিন্তু তিনিও জানেন দু’-দু’টো বিশ্বকাপজয়ী অধিনায়ক ধোনির এই সদর্থক উপস্থিতি দলকে তটা বাড়তি অক্সিজেন জোগান দিতে পারে।